OpenLLM-France/wikimedia huggingface dataset:
# Pandèmia de COVID-19 a Antigua i Barbuda

L'arribada de la pandèmia per coronavirus de 2019-2020 a Antigua i Barbuda es va detectar el 13 de març de 2020.
En data del 10 de maig, les dues illes comptaven 24 casos de persones infectades, 3 morts i 11 recuperats.

## Cronologia

El 13 de març de 2020, el primer ministre, Gaston Browne, va anunciar el primer cas de persona infectada amb Covid-19 a Antigua i Barbuda. Es va precisar que havia començat a sentir símptomes de la malaltia dos dies abans i havia anat a un hospital privat on li feren una prova que va revelar la seva positivitat. Browne també va informar del fet que l'instal·lació prevista per a la quarantena d'Antigua entraria a partir de la setmana següent i que el material per a fer proves arribaria aviat. Alhora va demanar als ciutadans de seguir mesures de precaució com rentar-se les mans, evitar els contactes propers i defugir els grups nombrosos. Comentà a més que un altre cas sospitós d'infecció havia resultat negatiu.
El dia 23 s'enregistraren dos casos addicionals, un home de 76 anys que havia viatjat al Regne Unit i un altre home de 54 anys que tornava dels Estats Units.
El 25 de març amb quatre nous persones infectades el total de casos confirmats pujà a set. El govern anuncià aleshores l'extensió del tancament de les escoles fins al 20 d'abril.
A partir del 26 de març no s'acceptà l'entrada al país de tots els vols internacionals per una durada de 15 dies.

## Dades estadístiques

Evolució del nombre de persones infectades amb COVID-19 a Antigua i Barbuda
Evolució del nombre de morts del COVID-19 a Antigua i Barbuda

## Referències

* ↑ «Antigua and Barbuda records first case of coronavirus», 13-03-2020. Arxivat de l'original el 2020-03-27. [Consulta: 30 març 2020].
* ↑ «Antigua and Barbuda records first case of the novel coronavirus». Arxivat de l'original el 2020-03-20. [Consulta: 30 març 2020].
* ↑ «Antigua and Barbuda: COVID-19 cases increase to 3», 23-03-2020. Arxivat de l'original el 29 de març 2020. [Consulta: 30 març 2020].
* ↑ «LATEST UPDATES: Tracking the novel coronavirus (COVID-19)», 27-03-2020.
COVID-19 i la Pandèmia de COVID-19 :
Als Països Catalans :
Salut :
# Patrick Schmit

Patrick Schmit (Ciutat de Luxemburg, 1 de novembre de 1974) és un ex-patinador artístic sobre gel luxemburguès, retirat l'any 2000. Va aconseguir la 29a plaça als Jocs Olímpics d'Hivern de 1998, disputats a la ciutat japonesa de Nagano.

## Resultats

| Esdeveniment | 1993-94 | 1994-95 | 1995-96 | 1996-97 | 1997-98 | 1998-99 | 1999-00 |
| Jocs Olímpics d'Hivern | | | | | 29è | | |
| Campionat del Món | | | 21è | 27è | 25è | | 35è |
| Campionat d'Europa | 28è | 22è | 19è | 21è | 20è | 25è | 22è |
| Trofeu Eric Bompard | | | | 10è | | | |
| Memorial Karl Schäfer | | | | | 10è | | |
| Trofeu Nebelhorn | | | | | 11è | | |
| Memorial Ondrej Nepela | | | | | 3r | | |
| Piruetten | | | 6è | | 4t | | |

## Referències

* ↑ «Biography and results of Patrick Schmit on sports-reference.com». Arxivat de l'original el 2011-04-21. [Consulta: 14 octubre 2015].
# Patricio Beneyto Fontabella

Patricio Beneyto Fontabella (València i Jaén, 1880 - 1934) va ser un organista de la Catedral de Baeza de 1905 a 1922.
Segons documentació conservada a l'arxiu de la Catedral de Jaén, se sap que Patricio Beneyto guanyà la plaça del magisteri de l'orgue de la catedral de Baeza el 1905, després de la marxa de Cándido Rodríguez. Així mateix, aquest càrrec comportava l'obligació exercir de professor de cant gregorià al col·legi San Felipe Neri (1905-1922).
És autor d'una col·lecció d'himnes catequístics i d'un cançoner parroquial que donà a conèixer el 1921. Les seues composicions musicals van protagonitzar la primera Missa d'Infants al 1924. També va escriure música per a banda. Es conserven obres seves al fons de l'església de Sant Esteve d'Olot i al fons del convent de les carmelitanes calçades de Granada.

## Referències

* ↑ AA.VV.. «Patricio Beneyto Fontabella» (en castellà). Patrimonio Musical.
* 1 2 Jímenez Cavallé, Pedro. «Beneyto Fontabella, Patricio». A: Diccionario de la Música Española e Hispanoamericana (en castellà). Vol. 2. Madrid: SGAE, 1999-2002, p. 361. ISBN 84-7291-226-4.
* ↑ «Centenari de la primera Missa d’Infants» (en castellà). Arquebisbat. Arxidiòcesi de València, 2024.
* ↑ «Obra de Patricio Beneyto Fontabella». Inventari dels Fons Musicals de Catalunya (IFMuC). UAB.
* ↑ «Catàleg musical» (en castellà). Convent de les Carmelitanes Calçades. UGR, 1996.
# Patricio Kaulen

Patricio Kaulen (Santiago, 8 d'abril de 1921 - íb., 23 de febrer de 1999), va ser un cineasta xilè.
Va iniciar la seva carrera al cinema com a actor i ajudant de direcció d' Escándalo, llargmetratge de Jorge Délano. Posteriorment va ser director tècnic dels films de José Bohr, fins que va ser contractat per Chilefilms com a cap de producció. En 1965 va ser nomenat president de Chilefilms, càrrec que va ocupar fins a 1970; durant aquest període produeix 36 documentals sobre el desenvolupament econòmic del país i inicia el noticiari Chile en marcha. També fou membre del jurat al Festival Internacional de Cinema de Sant Sebastià 1969.

## Filmografia

* Nada más que amor (1942)
* Encrucijada (1947)
* Largo viaje (1967)
* La casa en que vivimos (1970)

## Referències

* ↑ Patricio Kaulen a cinechile.cl
* ↑ Membres del jurat al web del Festival
* ↑ “Largo viaje”: 50 años de una película fundamental, article a Radio Chile
# I Festival Mundial de la Joventut i els Estudiants

El Primer Festival Mundial de la Joventut i els Estudiants (en txec: I světový festival mládeže a studentstva) va tenir lloc durant els mesos de juliol i agost de 1947 a Praga, capital de la llavors República Socialista de Txecoslovàquia. Organitzada per la Federació Mundial de la Joventut Democràtica (FMJD), la primera edició del festival va aplegar fins a 17.000 joves de 72 països sota el lema "Joventut, uneix-te en la lluita per una pau ferma i duradora!". Recentment prenia forma la Guerra Freda i el president nord-americà Harry Truman hi havia mesos enrere delineat la doctrina que portava el seu nom.
La cerimònia d'obertura es va realitzar el 25 de juliol en l'Estadi Strahov de Praga. Va ser hissada la bandera blava amb l'emblema de la Federació Mundial de la Joventut Democràtica i es va sentir per primera vegada l'Himne de la Joventut Democràtica, amb música de Anatoli Novikov i lletra de Lev Oshanin. El Festival va durar gairebé quatre setmanes, convertint-se així en el més llarg fins al moment dels organitzats per la FMJD.
Praga no va ser triada com a seu per pura casualitat; la Federació Mundial de la Joventut Democràtica buscava recordar amb la seva elecció els successos d'octubre i novembre de 1939, quan milers de joves txecs van protagonitzar poderoses manifestacions contra l'ocupació per part de l'Alemanya nazi. Les manifestacions van provocar una onada de repressió que va portar al tancament de totes les escoles superiors, l'arrest de més d'1.850 estudiants i l'enviament d'1.200 d'ells a camps de concentració. També es buscava honrar a les viles de Lidice i Ližáky, arrasades com a represàlia per l'assassinat del governador nazi Reinhard Heydrich, anomenat el Carnisser de Praga.

## Vegeu també

* Festival Mundial de la Joventut i els Estudiants
* Federació Mundial de la Joventut Democràtica
# Hypolestes clara

Hypolestes clara és una espècie d'insecte pertanyent a la família Megapodagrionidae.

## Hàbitat

Viu als boscos situats des de les terres baixes fins a una altitud mitjana, incloent-hi aiguamolls, rierols i rius.

## Distribució geogràfica

És un endemisme de Jamaica.

## Estat de conservació

Les seues principals amenaces inclouen la desforestació, l'extracció d'aigua subterrània i l'alta densitat de la població humana a Jamaica.

## Referències

* ↑ uBio (anglès)
* 1 2 3 Paulson, D. R. (2009). "Hypolestes clara." 2009 Llista Vermella de la UICN. Unió Internacional per a la Conservació de la Natura, edició 2009. [Consulta: 16 abril 2023]
* ↑ Encyclopedia of Life (anglès)
* ↑ Whitehouse, F.C., 1943. A guide to the study of dragonflies of Jamaica. Bulletin of the Institute of Jamaica. Science series. 3: 1-69.

## Bibliografia

* Dunkle, S.W., 1991. The enigmatic Antillean damselfly genus Hypolestes (Zygoptera: Megapodagrionidae). Notulae Odonatologicae 3: 97-99.

## Enllaços externs

* Catalogue of Life (anglès)
* West Indian Odonata - University of Puget Sound Arxivat 2010-05-24 a Wayback Machine. (anglès)
# Ictalurus furcatus

Ictalurus furcatus és una espècie de peix de la família dels ictalúrids i de l'ordre dels siluriformes.

## Morfologia

Els mascles poden assolir els 165 cm de llargària total i els 68 kg de pes.

## Distribució geogràfica

Es troba des de les conques dels rius Mississippi, Missouri i Ohio fins al nord de Guatemala.

## Referències

* 1 2 FishBase (anglès)
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
* ↑ Frimodt, C. 1995. Multilingual illustrated guide to the world's commercial coldwater fish. Fishing News Books, Osney Mead, Oxford, Anglaterra. 215 p.

## Bibliografia

* Burgess, W.E. 1989. An atlas of freshwater and marine catfishes. A preliminary survey of the Siluriformes. T.F.H. Publications, Inc., Neptune City (Estats Units). 784 pàg.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott 1991. Common and scientific names of fishes from the United States and Canada. Am. Fish. Soc. Spec. Pub. (20):183 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Papamosques de Chapin

El papamosques de Chapin (Muscicapa lendu; syn: Fraseria lendu) és una espècie d'ocell de la família dels muscicàpids (Muscicapidae). La subespècie nominal és endèmica de la regió dels Grans Llacs d'Àfrica, a l'Altiplà de Lendu (est de la República Democràtica del Congo, prop de la frontera amb Uganda. El seu estat de conservació és vulnerable degut a la pèrdua d'hàbitat. La subespècie itombwensis, pròpia de les muntanyes Itombwe, avui dia se la considera una espècie separada.
El nom comú commemora l'ornitòleg nord-americà James Paul Chapin.

## Taxonomia

A la Classificació del Congrés Ornitològic Internacional (versió 11.2, 2021) se'l considera al gènere Muscicapa. Tanmateix, en el Handook of the Birds of the World i la quarta versió de la BirdLife International Checklist of the birds of the world (desembre 2019) se'l classifica dins del gènere Fraseria (F. lendu), juntament amb altres vuit espècies de papamosques.
Anteriorment el Congrés Ornitològic Internacional considerava el papamosques d'Itombwe com una subespècie del Papamosques de Chapin (Muscicapa lendu itombwensis), però actualment se' classifica com una espècie separada: Muscicapa itombwensis. Tanmateix, la BirdLife International Checklist of the birds of the world encara el considera una subespècie (Fraseria lendu itombwensis).

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «papamosques de Chapin». Diccionari dels ocells del món. TERMCAT. [Consulta: 26 desembre 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 696. ISBN 978-84-16728-37-4.
* ↑ BirdLife International. «Chapin's Flycatcher. Fraseria lendu» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2021. [Consulta: 26 desembre 2021].
* ↑ Frank Gill y David Donsker, Chats, Old World flycatchers. IOC World Bird List v. 8.1
* ↑ Beolens, Bo; Watkins, Michael. Whose Bird? Men and Women Commemorated in the Common Names of Birds. Londres: Christopher Helm, 2003, p. 81.
* ↑ «Chats, Old World flycatchers». IOC World Bird List Version 11.2. International Ornithologists' Union, 01-07-2021. [Consulta: 27 desembre 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 695-696. ISBN 978-84-16728-37-4.
# Pas de Finestres (Isona i Conca Dellà)

El Pas de Finestres és un pas de muntanya situat a 1.065 m d'altitud que fa de límit dels termes municipals d'Abella de la Conca i Isona i Conca Dellà (antic terme d'Isona, a la comarca del Pallars Jussà.
Està situat al costat de llevant del Roc del Pas de Finestres, en el lloc on enllaça amb la Sedella, que s'estén des d'aquest lloc cap a llevant. Hi passa la carretera L-511, en el seu punt quilomètric 7,5.

## Etimologia

En aquest cas, el topònim deu sortir per metàfora descriptiva: la cinglera de la Sedella presenta unes irregularitats en el seu perfil que semblen finestres.

## Enllaços externs

* El Pas de Finestres de la carretera L-511 en el seu entorn, a l'Institut Cartogràfic de Catalunya
# Hàmid

Hàmid és el nom dels següents personatges:
Hàmid forma part del nom de molts personatges:
* Abu-Bakr Hàmid ibn Samajun, metge i farmacòleg de Còrdova
* Abu-Hàmid al-Gharnatí, viatger andalusí
* Abu-Hàmid al-Ghazalí o Algatzell, teòleg musulmà
* Abu-Muhammad Hàmid ibn al-Abbàs, visir abbàssida

## Notes

* ↑ Per a l'elaboració d'aquesta llista s'ha respectat la forma emprada a la Viquipèdia i s'ha seguit estrictament una ordenació alfabètica. S'ha pres com a criteri per a la inclusió a la llista que en el nom de l'article hi aparegués el nom Hàmid, tot i que no en fos el nom principal
# Hàmid (nom)

Hàmid és un nom masculí àrab (àrab: حامد, Ḥāmid) que literalment significa ‘agraït’. Si bé Hàmid és la transcripció normativa en català del nom en àrab clàssic, també se'l pot trobar transcrit Hamid, Haamid, Hamed. Aquest nom també el duen molts musulmans no arabòfons que l'han adaptat a les característiques fòniques i gràfiques de la seva llengua.
Transcrit en caràcters llatins pot confondre's amb Hamid.
Vegeu aquí personatges i llocs que duen aquest nom.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. "حمد". ISBN 978-84-412-1546-7.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Pepa Toribio

Pepa Toribio és professora d'investigació ICREA al Departament de Filosofia de la Universitat de Barcelona. Doctora en Filosofia per la Universitat Complutense de Madrid, va treballar com a professora al Departament de Lògica i Filosofia de la Ciència entre el 1989 i el 1991. Posteriorment va estar becada per treballar a l'Escola de Ciències Cognitives i de Computació de la Universitat de Sussex (1991-1993). Ha estat professora a la Universitat Washington a Saint Louis (1993-2000), a la Universitat de Sussex (2000-2002), a la Universitat d'Indiana (2002-2004) i a la Universitat d'Edimburg (2004-2008). Des de l'any 2008 és professora d'investigació ICREA a la Universitat de Barcelona, on forma part del grup LOGOS (Grup de Recerca en Filosofia Analítica). És presidenta de la Societat Espanyola de Filosofia Analítica (SEFA) des del 2010.

## Referències

* ↑ «Pepa Toribio». web. Centre de Cultura Contemporània de Barcelona (CC-BY-SA via OTRS). [Consulta: 10 març 2016].
# Cuyahoga Falls

Cuyahoga Falls és una població dels Estats Units a l'estat d'Ohio. Segons el cens del 2006 tenia 50.398 habitants.

## Demografia

Segons el cens del 2000, Cuyahoga Falls tenia 49.374 habitants, 21.655 habitatges, i 13.317 famílies. La densitat de població era de 746,4 habitants per km².
Dels 21.655 habitatges en un 27% hi vivien nens de menys de 18 anys, en un 48,3% hi vivien parelles casades, en un 10,1% dones solteres, i en un 38,5% no eren unitats familiars. En el 32,6% dels habitatges hi vivien persones soles el 12,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,9.
Per edats la població es repartia de la següent manera: un 22,5% tenia menys de 18 anys, un 7,9% entre 18 i 24, un 32% entre 25 i 44, un 21,5% de 45 a 60 i un 16,1% 65 anys o més.
L'edat mediana era de 37 anys. Per cada 100 dones de 18 o més anys hi havia 86,5 homes.
La renda mediana per habitatge era de 42.263 $ i la renda mediana per família de 52.372 $. Els homes tenien una renda mediana de 40.301 $ mentre que les dones 28.459 $. La renda per capita de la població era de 22.550 $. Aproximadament el 4,5% de les famílies i el 6,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Personatges il·lustres

* Jim Jarmusch

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cuyahoga Falls». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Cuyahoga Falls». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Cos grotesc

Els cos grotesc és un concepte, o trop literari, creat pel crític literari rus Mikhail Bakhtin en el seu estudi de l'obra de François Rabelais. El principi essencial del realisme grotesc és la degradació, la reducció de tot el que és abstracte, espiritual, noble, i ideal per al nivell material. A través de l'ús del cos grotesc en les seves novel·les, Rabelais descriu conflictes polítics relacionats amb l'anatomia humana. D'aquesta manera, Rabelais usa el concepte com "una figura de rebels biològics i intercanvis socials".
És per mitjà d'aquesta informació que Bakhtin assenyala dos importants subtextoss: el primer és carnaval (carnavalesc) el qual Bakhtin descriu com una institució social, i el segon és realisme grotesc (cos grotesc) el qual és definit com un mode literari. Per tant, a Rabelais i el Seu Món Bakhtin estudia la interacció entra allò social i la literatura, així com el significat del cos.

## Vegeu també

* Carnaval
* Commedia dell'arte, burlesque, vodevil
* Gilles Deleuze
* Heteroglòssia
* Materialisme
* Amphitruo de Plaute
* Blasfèmia, obscenitat, decència, gust, relativisme estètic
* Raven Tales
* Obscenitat, escatologia, humor escatològic, vulgarisme
* Història de la sexualitat de Michel Foucault

## Referències

* ↑ «Perforations: Grotesque Corpus». Arxivat de l'original el 2008-06-08. [Consulta: 27 maig 2008].
* ↑ Clark, Katerina and Michael Holquist 297-299, Mikhail Bakhtin. Cambridge: Harvard University Press, 1984.

## Enllaços externs

* El Corpus Grotesc Arxivat 2008-06-08 a Wayback Machine. (anglès)
* El Cos Obert i Tancat Arxivat 2007-02-08 a Wayback Machine. (anglès)
# Preuilly-la-Ville

Preuilly-la-Ville és un municipi francès, situat al departament de l'Indre i a la regió de Centre – Vall del Loira. L'any 2007 tenia 165 habitants.

## Demografia
### Població

El 2007 la població de fet de Preuilly-la-Ville era de 165 persones. Hi havia 71 famílies, de les quals 12 eren unipersonals (8 homes vivint sols i 4 dones vivint soles), 34 parelles sense fills, 21 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 105 habitatges, 73 eren l'habitatge principal de la família, 13 eren segones residències i 19 estaven desocupats. Tots els 105 habitatges eren cases. Dels 73 habitatges principals, 64 estaven ocupats pels seus propietaris, 7 estaven llogats i ocupats pels llogaters i 1 estava cedit a títol gratuït; 3 tenien dues cambres, 18 en tenien tres, 24 en tenien quatre i 27 en tenien cinc o més. 56 habitatges disposaven pel capbaix d'una plaça de pàrquing. A 39 habitatges hi havia un automòbil i a 29 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Preuilly-la-Ville el 2009. :
| Homes | Edats | Dones |
| 0 | 95 o + | 4 |
| 0 | 90 a 94 | 0 |
| 0 | 85 a 89 | 8 |
| 4 | 80 a 84 | 0 |
| 0 | 75 a 79 | 4 |
| 4 | 70 a 74 | 4 |
| 8 | 65 a 69 | 4 |
| 4 | 60 a 64 | 8 |
| 4 | 55 a 59 | 0 |
| 12 | 50 a 54 | 4 |
| 4 | 45 a 49 | 4 |
| 4 | 40 a 44 | 4 |
| 0 | 35 a 39 | 8 |
| 8 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 8 | 0 a 4 | 4 |

## Economia

El 2007 la població en edat de treballar era de 95 persones, 72 eren actives i 23 eren inactives. De les 72 persones actives 68 estaven ocupades (38 homes i 30 dones) i 3 estaven aturades (2 homes i 1 dona). De les 23 persones inactives 8 estaven jubilades, 4 estaven estudiant i 11 estaven classificades com a «altres inactius».

### Ingressos

El 2009 a Preuilly-la-Ville hi havia 74 unitats fiscals que integraven 175 persones, la mediana anual d'ingressos fiscals per persona era de 17.296 €.

### Activitats econòmiques

L'any 2000 a Preuilly-la-Ville hi havia 13 explotacions agrícoles que ocupaven un total de 612 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Exploitations agricoles
* Résumé statistique Fitxa resum de dades estadístiques de Preuilly-la-Ville a l'INSEE.
* Évolution et structure de la population Fitxa amb el detall de dades de Preuilly-la-Ville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Taťána Kuchařová

Taťána Kuchařová (Trnava, 23 de desembre de 1987) és una model eslovaca, que va ser Miss Món 2006. En fer-ho, es va convertir en la primera dona de la República Txeca a guanyar el títol, en el certamen de Miss Món celebrat el 30 de setembre de 2006, a Varsòvia, Polònia. És la guanyadora més jove de la història del títol de Miss Món, ja que tenia 18 anys quan el va guanyar.
Kucharová es va criar a la ciutat d'Opočno, República Txeca. Li agrada el tennis i muntar a cavall, i té molts animals, incloent una tortuga, ocells, molts gats, conills i cobais. El seu lema personal és "sempre ser optimista".
Va lliurar la seva corona l'1 de desembre de 2007, a la Miss Món 2007, Zhang Zilin. Entre els països als quals va viatjar durant el seu regnat hi hagué el seu propi país, a més de Polònia, Emirats Àrabs Units, Mèxic, Estats Units, Xina, Anglaterra, Irlanda del Nord, Rússia, Sri Lanka i Letònia.

## Referències

* ↑ «New Miss World crowned». Sydney Morning Herald, 01-10-2006 [Consulta: 15 abril 2009].